એ રીતે જોતાં કેવળ આશાને તાંતણે ટકી રહેલા એક ઓર્ડિનરી ભારતીયના દઢ મનોબળની, એના કમિટમેન્ટની, આઠ વર્ષથી સિત્તેર વર્ષના એના પ્રવાસની કથા છે, સાથે સાથે સ્વાતંત્ર્ય બાદ, ભાગલાની કારમી થપાટ બાદ, દેશનું કેવી રીતે ઘડતર થયું એની પણ કહાણી છેઃ ફર્સ્ટ ક્રિકેટ વર્લ્ડ કપની જીત, સચીન તેંડુલકર જેવા ખેલાડીની ખોજ, મનમોહનસિંહની લિબરલાઈઝેશનની આર્થિક નીતિથી દેશના અર્થતંત્રની મજબૂત સ્થિતિ, જેના પગલે ખાનગી ટીવીચેનલો શરૂ થઈ અને, રૂપેરી પરદા પર શાહરુખની એન્ટ્રી- આ છે સ્વાતંત્ર્ય બાદ રાષ્ટ્ર તરીકે આપણે મેળવેલી સિદ્ધિ… કમસે કમ એવું ડિરેક્ટર અલી અબ્બાસ ઝફરને લાગે છે.